Държавен вестник, бр. 109, 2025 г., стр. 75

БРОЙ  109	
Д Ъ Р Ж А В Е Н  В Е С Т Н И К 	
СТР.  75   
от системата за регистрация по чл. 26 и 
неоригиналните екземпляри на издадените 
сертификати, което от своя страна ги предава 
на избран поддепозитар на ДЦК.
Чл. 30. Поддепозитарите на ДЦК са задъл­
жени да предоставят на Министерството на 
финансите информация за ДЦК, притежавани 
от техни клиенти и от клиенти на участници 
в ЕСРОТ, които не са поддепозитари, за нуж­
дите на статистиката в установения формат 
и съгласно определените срокове.
Чл. 31. (1) Исканията и уведомленията за 
регистрация на сделки с ДЦК по реда на тази 
глава и по чл. 36 се приемат до 15,30 ч. и се 
обработват до 15,45 ч. на системния ден на 
ЕСРОТ, предхождащ падежа на съответната 
емисия ДЦК или на лихвените плащания 
по нея. 
(2) Министърът на финансите може да 
извършва сделките по чл. 15.
(3) Всички искания и уведомления за ре­
гистриране на сделки по реда на тази глава 
и по чл. 36, за които денят на искания ва­
льор е неработен или ден, в който настъпва 
падеж на емисия ДЦК, се отхвърлят, като 
се изпраща съобщение до участника.
(4) Номиналната стойност на прехвърлени­
те ДЦК по тази глава трябва да е най-малко 
1 евро и да е кратна на 0.01 евро.
Г л а в а  ч е т в ъ р т а
ЗАЛОГ НА ДЪРЖАВНИ ЦЕННИ КНИЖА
Чл. 32. (1) При залагането на ДЦК по 
реда на Закона за особените залози ДЦК се 
блокират в регистрите по чл. 14, ал. 7 или 
чл. 26.
(2) Лицата, които водят регистри на ДЦК 
по чл. 14, ал. 7 и чл. 26, създават и регистър, 
в който се вписват обстоятелствата относно 
залога на ДЦК.
(3) Ако при получаване на искане за впис­
ване на залог лицето, което води регистъра 
на ДЦК съгласно тази наредба, установи, че 
залогодателят не притежава посочените в 
искането ДЦК, се издава отказ за вписване.
(4) В случаите на чл. 6, ал. 3 или 5, когато 
заложени и блокирани по ал. 1 ДЦК се прех­
върлят от регистър по чл. 14, ал. 7 в регистър 
по чл. 26, ДЦК служебно се деблокират и се 
прехвърлят от БНБ по клиентския регистър 
на заложния кредитор, когато той е участник 
в ЕСРОТ – поддепозитар на ДЦК, а когато 
не е, в определен от него друг поддепозитар, 
който незабавно ги блокира по водения от 
него регистър по чл. 26. Действието на залога 
върху ДЦК и на вписаните обстоятелства 
относно залога се запазва. Лицата, водещи 
регистрите, вписват служебно обстоятелствата 
относно това прехвърляне въз основа на раз­
пореждане за служебно вписване по образец 
съгласно приложение № 34.
(5) В случаите на чл. 6, ал. 3 или 5, кога­
то заложени и блокирани по ал. 1 ДЦК се 
прехвърлят от един в друг регистър по чл. 26, 
БНБ служебно прехвърля ДЦК от клиент­
ския регистър на участника по клиентския 
регистър на определения друг поддепозитар, 
който незабавно ги блокира по водения от 
него регистър по чл. 26 въз основа на инфор­
мацията, предоставена му по реда на чл. 39, 
ал. 2. Действието на залога върху ДЦК и на 
вписаните обстоятелства относно залога се 
запазва. Лицата, водещи регистрите, впис­
ват служебно обстоятелствата относно това 
прехвърляне въз основа на разпореждане 
за служебно вписване по образец съгласно 
приложение № 35.
Чл. 33. (1) При падежиране на лихвените 
плащания и главницата залогът преминава 
върху вземанията по заложените ДЦК. При­
нудителното изпълнение върху вземанията 
по заложените ДЦК се извършва по реда на 
Закона за особените залози.
(2) Начинът на плащането на главницата 
и лихвите по заложените ДЦК се урежда 
с тристранен договор между лицето, което 
води регистъра на ДЦК съгласно тази на­
редба, залогодателя и заложния кредитор. 
Тристранният договор се подписва едновре­
менно с искането за вписване на залога. В 
случаите по чл. 32, ал. 4 или 5 се подписва 
нов тристранен договор.
Чл. 34. Вписването на искания за учредя­
ване на залог и на промени на обстоятелства, 
свързани със залога, се преустановява два 
работни дни преди падежа на съответната 
емисия ДЦК или на лихвените плащания 
по нея.
Чл. 35. (1) Извършването на сделки на 
разпореждане от страна на залогодателя 
със заложените ДЦК е възможно само със 
съгласието на заложния кредитор.
(2) Счита се, че заложният кредитор е 
дал съгласие за извършване на разпореждане 
със заложените ДЦК, когато подаде искане 
за деблокирането им до лицето, което води 
регистъра на ДЦК съгласно тази наредба.
(3) С подаване на искане от заложния 
кредитор за блокиране на заложените ДЦК 
до лицето, което води регистъра на ДЦК 
съгласно тази наредба, разпореждането с тях 
от страна на залогодателя се преустановява.
(4) Блокирането и деблокирането се отра­
зяват в регистрите на ДЦК, водени съгласно 
тази наредба, след приключване на сетъл­
мента по сметките за сетълмент на ДЦК 
(приложения № 36 и 37).
Чл. 36. (1) Българската народна бан­
ка извършва блокиране на ДЦК по реда 
на чл. 152, ал. 3 от Закона за публичните 
финанси в регистрите по чл. 14, ал. 7 на 
банките – участници в ЕСРОТ, което има